**Valsts izglītības attīstības aģentūras iepirkuma komisija ir saņēmusi ieinteresētā piegādātāja jautājumu iepirkumā „Eiropas Savienības programmas „Erasmus+” projektu pieteikumu kvalitatīvās vērtēšanas ekspertu atlase” id. Nr. VIAA 2016/39 un sniedz šādu atbildi:**

*(Jautājums citēts, tādā formā, kā tos iesūtījis ieinteresētais piegādātājs)*

**JAUTĀJUMS:**

**P**amatojoties uz iepirkuma VIAA 2016/39 nolikumu, es vēlētos precizēt, vai es pareizi saprotu, ka ir nepieciešama individuālu ekspertu un nevis kompānijas pieredze. Vai es pareizi saprotu, ka kompānija var piesaistīt individuālus ekspertus kā apakškontraktorus. Apakškontraktoru piesaistīšanas gadījumā vai pietiek, ka projekta pieteikumu paraksta tikai uzņēmuma pilnvarotā persona vai tas ir jāparaksta visiem piesaistītiem ekspertiem.

**ATBILDE:**

1. Saskaņā ar Publisko iepirkumu likuma 1.panta 11.punktu piegādātājs ir fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. Tas noteikts arī nolikuma 5.puntā.

Ņemot vērā minēto, pretendentsvar būt gan fiziska, gan juridiska persona, gan šādu personu apvienība jebkurā to kombinācijā, tajā skaitā arī persona, kas piesaista apakšuzņēmējus un balstās uz citu personu iespējām.

Vienlaikus, tā kā no ieinteresētā piegādātāja uzdotā jautājuma: *“Vai es pareizi saprotu, ka kompānija var piesaistīt individuālus ekspertus kā apakškontraktorus?”* nav viennozīmīgi saprotams formāts, kādā ieinteresētais piegādātājs plāno piesaistīt ekspertus, vēlamies paskaidrot, ka pretendents:

1. var pats piesaistīt ekspertus kā speciālistus, kas sniegs pakalpojumu;
2. gadījumā, ja pretendentam pašam šādu ekspertu nav, pretendents ir tiesīgs balstīties uz citas personas (apakšuzņēmēja) iespējām, kurš šos ekspertus “nodos” pretendenta rīcībā.

Lūdzam ņemt vērā, ka abos gadījumos gan visi pretendenta piesaistītie eksperti, gan apakšuzņēmēji ir jānorāda iepirkuma nolikuma pielikumā Nr.2 *“Iepirkuma „Eiropas Savienības Erasmus+ projektu pieteikumu kvalitatīvās vērtēšanas ekspertu atlase” pieteikums”* (turpmāk – pieteikums).

**2.** Attiecībā uz kvalifikācijas prasību apliecināšanu paskaidrojam, ka nolikuma  6.7., 6.9., 6.11. un 6.13.punktā noteiktās kvalifikācijas prasības ir izvirzītas katram piesaistītajam ekspertam.

Savukārt nolikuma 6.1., 6.3. un 6.5.punkta prasības ir izvirzītas pašam pretendentam.

**3.** *Pieteikums, saskaņā ar tajā norādīto ir jāparaksta:*

*1) pretendenta pārstāvim (ievērojot nolikuma 4.4.,  4.6.punktā noteikto);*

*2) katram piesaistītajam ekspertam;*

*3) personai (apakšuzņēmējam), uz kuras iespējām pretendents balstās, lai apliecinātu, ka tā kvalifikācija atbilst nolikumā izvirzītajām prasībām (ja šāda persona tiek piesaistīta).*